OpenLLM-France/wikimedia huggingface dataset:
# Juan María Benegas Sánchez-Aguirre

Juan María Benegas Sánchez-Aguirre (Sant Sebastià, 28 de desembre de 1934 - 19 de juliol de 2006) fou un futbolista basc de les dècades de 1950 i 1960.

## Trajectòria

Començà la seva carrera professional al Reial Valladolid, on jugà 6 temporades de 1953 i 1959, cinc d'elles a primera divisió. En aquest club competí a la porteria amb un altre gran porter José Luis Saso. A continuació jugà a 5 temporades al Córdoba CF, dues d'elles a Primera. Els seus darrers clubs foren el Deportivo de la Coruña, CE Sabadell, CF Badalona i l'Hèrcules CF. Posteriorment jugà a Toronto Falcons de la NASL.
El 8 de desembre de 1966 jugà amb la selecció catalana un partit benèfic davant una selecció d'estrangers.
El seu fill Francisco de Borja Benegas Alarcón també fou futbolista.

## Referències

* 1 2 3 4 «JUAN MARÍA BENEGAS SANCHÉZ-AGUIRRE». porteros vascos de leyenda, 18-07-2010. [Consulta: 1r abril 2015].
* ↑ «Informació sobre Benegas». blanquivioletas.com, 06-03-2007. [Consulta: 1r abril 2015].
* ↑ «Perfil a Toronto». nasljerseys.com. [Consulta: 1r febrer 2015].
* ↑ «Éxito rotundo del festival deportivo». Mundo Deportivo, 09-12-1966. [Consulta: 1r febrer 2015].

## Enllaços externs

* Perfil a BDFutbol
# Joseph Cardijn

Joseph Cardijn (Schaerbeek, 18 de novembre, 1882 - Lovaina, 25 de juliol, 1967) fou un religiós belga que va treballar pel compromís social de l'Església catòlica en els començaments del segle xx.
Va ser ordenat sacerdot el 1906. El 1912, va ser coadjutor de la parròquia de Laeken, va iniciar la seva tasca pastoral entre els joves obrers belgues i europeus. Va ser Director d'Obres Socials de Brussel·les i capellà dels sindicats cristians (1915), i va agrupar als joves obrers de Brussel·les en l'anomenada Joventut Sindicalista (1919), que es convertiria (1924) en la Joventut Obrera Cristiana (JOC). Va fundar el 1920, l'Acció Catòlica, que agrupa tots els dirigents obrers catòlics, actualment, en tot el món, i va ser ordenat cardenal el 1965.
Va morir a Lovaina, Bèlgica, el 1967, a l'edat de 85 anys, i està en procés de beatificació.
# Juan Manuel Vargas

Juan Manuel Vargas Risco (Lima, Perú, 5 d'octubre del 1983) és un exfutbolista peruà, que jugà com a centrecampista.

## Trajectòria futbolística
### Clubs

Es va formar en les categories de l'Universitario de Deportes, amb el qual va debutar en la Primera Divisió del Perú durant la temporada 2002, en què van obtenir el títol del Torneig Obertura. Va jugar un total de 72 partits oficials i va marcar 8 gols. A mitjans de 2005 va ser cedit al Club Atlético Colón de la Primera Divisió de l'Argentina, jugant un total de 54 partits i marcant 4 gols.
Per les seves bones actuacions va atreure l'atenció de diversos clubs europeus, finalment sent fixat en el mes de juliol de 2008 pel Calcio Catania, d'Itàlia. En el conjunt rossazzurri, va jugar dues temporades a la Serie A, fent una suma de 73 partits oficials i marcant 6 gols. Va marcar el seu primer gol a la lliga italiana el 31 d'octubre de 2007 davant l'AS Siena.
El mes de juliol de 2008 es va fer oficial que fitxava per la Fiorentina per cinc temporades. En el club viola va debutar el 12 d'agost de 2008, en el partit d'anada de la tercera fase prèvia de classificació de la Lliga de Campions de la UEFA 2008-09 davant l'Slavia Praga. En la seva primera temporada amb la Fiore, va jugar 27 partits i va marcar tres gols i el seu equip va quedar 4t a la Serie A. La temporada següent el seu equip va arribar fins als quarts de final de la Lliga de Campions de la UEFA 2009-10 i Vargas va fer el primer gol en aquesta competició en el partit jugat en l'estadi de l'Sporting Lisboa de la ronda de play-offs el 18 d'agost de 2009. També va marcar a la Serie A 5 gols en 29 partits. Aquella mateixa temporada, el seu equip va arribar fins a semifinals de la Copa Italiana, on Vargas va jugar només 3 partits. El seu equip va quedar 11è. A la temporada 2010/11 Vargas va fer jugar un total de 24 partits marcant 4 gols. L'equip viola va quedar novè i va ser eliminat en vuitens de final de la Copa Italiana.
El 30 d'agost de 2012 es va fer oficial el seu fitxatge pel Genoa CFC

### Internacional

Amb la selecció de futbol del Perú va debutar en un partit contra Paraguai el 13 d'octubre de 2004. Amb la seva selecció va disputar la Copa Amèrica 2011 celebrada a l'Argentina, on va marcar un gol en el partit contra Colòmbia de quarts de final.

## Referències

* ↑ «Juan Manuel Vargas». Soccerway. Global Sports Media. [Consulta: 9 març 2012].
* ↑ «Juan Manuel Vargas.Estadísticas» (en castellà). Juan Manuel Vargas. Arxivat de l'original el 2011-10-13. [Consulta: 30 agost 2012].
* ↑ «Tomó un rumbo imprevisto» (en castellà). Espn Deportes.
* ↑ «Vargas, Palladino e Zarate. I nuovi eroi si presentano» (en italià). Corriere della Sera.
* ↑ «Arribato il nazionale peruviano» (en italià). Genoa C.F.C..
* ↑ «Juan Manuel Vargas.Historia» (en castellà). Juan Manuel Vargas. Arxivat de l'original el 2011-09-29. [Consulta: 30 agost 2012].

## Enllaços externs

* Sitio web oficial de Juan Manuel Vargas
* Perfil en acffiorentina.com (italià)
* Estadísticas en footballdatabase.com (anglès)
# Jules Ladoumègue

Jules Ladoumègue (Bordeus, 10 de desembre de 1906 - 18è districte de París, 2 de març de 1973) va ser un atleta francès, especialista en curses de mig fons, que va competir durant les dècades de 1920 i 1930. Va gaudir d'una gran popularitat a l'inici de la Gran Depressió, però la seva carrera es va interrompre bruscament quan va ser expulsat de per vida de la pista pels pagaments que va rebre per diverses curses.

## Biografia

Començà a destacar el 1926, quan encara era adolescent, en acabar tercer en el campionat francès dels 5.000 metres. El 1928, entrenat per Charles Poulenard, va millorar les seves marques de manera considerable i guanyà els campionats de París i de França. Era un dels favorits a la victòria en la cursa dels 1.500 metres dels Jocs Olímpics d'Estiu d'Amsterdam, però finalment acabà segon rere el finlandès Harri Larva.
Entre 1930 i 1931 va millorar sis rècords mundials en distàncies que van des dels 1.000 metres fins als 2.000 metres. L'octubre de 1930 va millorar el rècord del món dels 1.500 metres en poder d'Otto Peltzer en córrer la distància en 3'49.2", primer atleta que baixava dels 3' 50". Pocs dies després va millorar el rècord del món dels 1.000 metres amb un temps de 2' 23,6". El 1931 va millorar el rècord del món dels 2.000 metres amb un temps de 5' 21,8". Deu dies més tard va millorar el rècord mundial de les 2000 iardes amb un temps de 4' 52". Al setembre millora el rècord mundial dels tres quarts de milla i el 4 d'octubre de 1931 va millor el rècord mundial de la milla en córrer en 4' 09.2".
A finals de 1931 va ser suspès per la Federació Francesa de per vida perquè suposadament havia rebut premis per diverses de les seves carreres, cosa incompatible amb l'atletisme, considerat un esport amateur.

## Referències

* ↑ «L'Auto-vélo : automobilisme, cyclisme, athlétisme, yachting, aérostation, escrime, hippisme / directeur Henri Desgrange» (en francès), 11-07-1926. [Consulta: 8 abril 2024].
* 1 2 3 4 5 6 7 Nelson, Cordner; Quercetani, Roberto; Nelson, Cordner. The milers. Los Altos, Calif: Tafnews Press, 1985, p. 53-63. ISBN 978-0-911521-15-3.
* ↑ «Olympedia – Jules Ladoumègue». [Consulta: 8 abril 2024].
* ↑ L. M. «Jules Ladoumègue (CASG) est recordman du monde des 1500 mètres, avec 3 minutes 49 secondes 1/5» (en francès). L'Auto, 10887, 06-10-1930, pàg. 4.
* ↑ René Lehmann; P. Lewden;Ph. Encausse «Jules Ladoumègue a battu le record du monde du 1.500 mètres avec une merveilleuse aisance» (en francès). Match, 213, 07-10-1930, pàg. 8-9.
* ↑ «À la page» (en francès), 23-10-1930. [Consulta: 8 abril 2024].
# Jukka Ammondt

Jukka Ammondt (Tampere, 29 de juliol de 1944) és un polític, cantant i professor de literatura finlandès, que enregistrà música popular en llatí i sumeri, incloent cançons d'Elvis Presley.
Nascut l'any 1944 a Tampere, es doctorà en Filosofia i exerceix de professor de literatura a la Universitat de Jyväskylä, Finlàndia. L'any 1992 enregistrà un senzill que consistia en tangos cantats en llatí. L'any 1993 enregistrà el seu primer àlbum, Surun Siivet, amb versions llatines de tangos compostes per Toivo Kärki i, més tard, el mateix any, un altre àlbum, Tango Triste Finnicum, amb el qual obtingué reconeixement internacional. L'any 1995 enregistrà l'àlbum The Legend Lives Forever in Latin de versions en llatí de cançons d'Elvis Presley. Més tard, al mateix any, marxà de viatge als Estats Units d'Amèrica. L'any 2001 enregistrà un nou àlbum titulat Three Songs in Sumerian, amb versions en sumeri antic de les cançons «Blue Suede Shoes», versos de l'Epopeia de Guilgameix i una traducció del tango finlandès «Satumaa».

## Referències

* ↑ «Crooner 'with a calling' sings Elvis ... in Latin» (en anglès). SAWFNews.com. Arxivat de l'original el 23 abril 2007.
* ↑ «Elvis lives... in Latin» (en anglès). IOL.co.za, 15-08-2007.
* ↑ «Finland makes Latin the King» (en anglès). BBC News, 24-10-2006.
# Julián Sanz del Río

Julián Sanz del Río (Torre Arévalo, Sòria, 1814 - Madrid, 1869) fou un filòsof i uns dels impulsors del krausisme a Espanya.
Va estudiar a Granada i finalment a Madrid, on va ser catedràtic d'Història de la Filosofia. En 1843 va ser enviat a fer estudis a Alemanya, on es va impregnar de la filosofia de Krause. Va impulsar el seu coneixement a Espanya, cosa que va donar lloc a la branca espanyola del krausisme, la qual provocà importants canvis a la vida intel·lectual d'aquest país entre els segles XIX i xx. Un dels seus deixebles més destacats fou Francisco Giner de los Ríos, fundador i director de la Institución Libre de Enseñanza.
Entre les seves obres destaquen Lecciones para el sistema de filosofía analítica de Krause (1850), Sistema de filosofía; Metafísica (Primera part, Análisis, 1860; Segona part; Síntesis, (1874); Análisis del pensamiento racional, 1877; Filosofía de la muerte (1877).

## Referències

* ↑ «Julián Sanz del Río». Gran Enciclopèdia Catalana. Barcelona: Grup Enciclopèdia Catalana.
# Kaspars Gorkšs

Kaspars Gorkšs (Riga, 6 de novembre de 1981) és un exfutbolista letó de la dècada de 2010.
Fou 89 cops internacional amb la selecció de Letònia.
Pel que fa a clubs, defensà els colors de Blackpool, Queens Park Rangers, Reading i Wolves.

## Referències

* ↑ Kaspars Gorkšs paziņo par atvadām no valstsvienības‚ sportacentrs.com, 30 October 2017
* ↑ «2005. gads» (en latvian). Latvian Football Federation [Consulta: 21 juny 2008].
* ↑ «Kaspars Gorkšs». UEFA. [Consulta: 12 gener 2014].
* ↑ «Kaspars Gorkšs». Soccerbase. Centurycomm. [Consulta: 12 gener 2014].
* ↑ «Gorkss agrees to join Blackpool». BBC Sport, 12-12-2006.
* ↑ «Londoners bid for Pool star». Blackpool Gazette, 12-06-2008 [Consulta: 12 juny 2008]. «Còpia arxivada». Arxivat de l'original el 2013-01-14. [Consulta: 5 gener 2019].
* ↑ «Struggling QPR and Reading are still searching for their first Premier League win of the season after playing out a disjointed draw at Loftus Road». www.bbc.co.uk, 04-11-2012. [Consulta: 11 febrer 2013].
* ↑ «Wolves: Reading defender Kaspars Gorkss signs on loan». BBC Sport, 12-02-2013.
* ↑ «Kaspars Gorkšs». National Football Teams. [Consulta: 12 gener 2014].
# Kasper Suurorg

Kasper Suurorg (Harjumaa, Estònia, 27 de maig de 2002) és un jugador de bàsquet estonià d'1,98 metres d'estatura que juga a la posició de base.

## Trajectòria esportiva

Es va formar a l'Audentese SG/Noortekoondis amb el que va arribar a debutar amb 15 anys a la primera divisió estònia la temporada 2019-20. La temporada següent forma part del KK Pärnu amb el que competeix a la lliga estoniana i a la Lliga Bàltica.
A l'estiu del 2021 ingressa al St. Francis College, situat a Brooklyn (Nova York) per disputar la NCAA durant la temporada 2021-2022 amb els St. Francis Brooklyn Terriers. A finals del mes de juliol de 2022 es fa oficial el seu acord amb el CB Morón de la Lliga LEB Plata, però finalment acaba fitxant pel Club Joventut Badalona amb un contracte per a quatre temporades.
La temporada 2021-22 la juga al Club Bàsquet Prat de la Lliga LEB Plata, club vinculat del Joventut per alternar participacions amb ambdós equips. Amb el Prat aconsegueix l'ascens a LEB Or, i només acaba disputant un partit de pretemporada amb el Joventut.
El 28 de juliol de 2023 signa pel TalTech Basketball de la lliga estònia, cedit per la Penya. La temporada 2024-25 fitxa pel BC Kalev, també de la lliga d'Estònia, i ara ja desvinculat del Joventut.

## Selecció nacional

És internacional amb les categories inferiors de la selecció de bàsquet d'Estònia. El 2018 va disputar l'Europeu amb la seva selecció en categoria Sub 16 i el 2019 l'Europeu Sub 18. A l'estiu de 2022, amb la selecció sub 20 disputa l'Europeu divisió B, en què promitja de 12,1 punts, 4,9 rebots i 3,6 assistències per partit, essent escollit en el quintet ideal de la competició.

## Referències

* ↑ «Los bases Kasper Suurorg y Bernard Edokpayi se incorporan al CB Morón». FEB, 30-07-2022 [Consulta: 28 juliol 2023].
* ↑ «El Joventut ficha a la joven promesa estonia Kasper Suurorg». Sport, 17-08-2022 [Consulta: 28 juliol 2023].
* ↑ «El Joventut ficha al base estonio Kasper Suurorg para el CB Prat». Mundo Deportivo, 17-08-2023 [Consulta: 28 juliol 2023].
* ↑ «Kasper Suurorg». verd-i-negres. [Consulta: 28 juliol 2023].
* ↑ «Kasper Suurorg, cedit al TallTech Basketball». Penya, 27-07-2023 [Consulta: 28 juliol 2023].
* ↑ Kallaste, Kristjan «Kasper Suurorg liitub Kalev/Cramoga» (en estonià). ERR.ee, 15-07-2024 [Consulta: 16 juliol 2024].
# Júnior Díaz

Júnior Enrique Díaz Campbell (nascut el 12 de setembre de 1983 en San José) és un futbolista professional de Costa Rica que actualment juga pel Wisła Kraków.

## Enllaços externs

* Web de National Football Teams (anglès)
# Júpiter

«Júpiter o Jupiter» té aquests significats:
* Júpiter (mitologia), pare dels déus al panteó romà
* Club Esportiu Júpiter, club de futbol del Poble Nou (Barcelona)
* Arbre de Júpiter (Lagerstroemia indica), espècie d'arbre caducifoli originari de la Xina, Corea i Japó
* Astronomia:
** Júpiter (planeta), el planeta més gran del Sistema Solar
** Júpiter excèntric, planeta gegant gasós que orbita una estrella en una òrbita molt excèntrica com un cometa
* Toponímia:
** Jupiter (comtat de Palm Beach), població dels Estats Units a l'estat de Florida
** Jupiter Inlet Colony, població dels Estats Units a l'estat de Florida
** Jupiter Island, població dels Estats Units a l'estat de Florida
* Miscel·lània:
** Classe Júpiter, vaixells minadors de l'Armada Republicana espanyola construïts durant la segona Segona República
** Jupiter (família de coets),
# Journal of the Proceedings of the Linnean Society

Journal of the Proceedings of the Linnean Society, (abreujat J. Proc. Linn. Soc., Bot.), va ser una revista il·lustrada i amb descripcions botàniques que va ser editada a Londres per la Societat Linneana de Londres des de [1855]1857 fins a 1864. Es van publicar 8 números. Va ser reemplaçada per Journal of the Linnean Society, Botany.

## Referències

* ↑ a Tropicos

## Enllaços externs

* a IPNI
# Kamikawa

«Kamikawa» té aquests significats:
* Subprefectura de Kamikawa: una de les 14 subprefectures de Hokkaido.
* Districte de Kamikawa (Ishikari): Un districte a la subprefectura de Kamikawa.
* Districte de Kamikawa (Teshio): Un altre districte a la subprefectura de Kamikawa.
* Districte de Kamikawa (Tokachi): Un districte a la subprefectura de Tokachi, Hokkaido.
* Kamikawa (Hokkaidō): Vila a la subprefectura homònima, a Hokkaido.
* Kamikawa (Saitama): Vila a la prefectura de Saitama.
* Kamikawa (Hyōgo): Vila a la prefectura de Hyogo.
# Jovita Neliupšienė

Jovita Neliupšienė (Panevėžys, 1980) (nascuda Jovita Pranevičiūtė) és una política i diplomàtica lituana, antiga assessora en cap de política exterior de la presidenta Dalia Grybauskaitė. D'ençà setembre de 2020, és la cancellera del Ministeri d'Afers Exteriors. Neliupšienė també ha exercit com ambaixadora de Lituània a la Unió Europea del 2015 al 2020, i el 2023 fou nomenada ambaixadora de la UE als Estats-Units.

## Biografia

Del 1998 al 2004, va estudiar a la Universitat de Vílnius on es va graduar amb una llicenciatura i un màster en relacions internacionals i diplomàcia. Del 2000 al 2004, va estudiar dret a la Universitat Mykolas Romeris. Va treballar al Seimas, al Ministeri d'Afers Exteriors i a l'Ambaixada de Lituània a Belarús. D'ençà 2006, ha estat professora a l'Institut de Relacions Internacionals i Ciències Polítiques de la Universitat de Vílnius. L'any 2009, es va doctorar amb una tesi sobre "Autoconsciència nacional i formació de l'estat: l'experiència dels països de la CEI", i es va convertir en professora associada.
El 2009, va assessorar la presidenta Grybauskaitė i va coordinar els temes de les reunions del Consell Europeu. El 2012, després de la marxa de Darius Semaška, es va convertir en assessora en cap de la presidència, i cap del grup de política exterior. El 18 d'agost de 2015, Neliupšienė va ser nomenada ambaixadora de Lituània a la Unió Europea, fins a l'agost de 2020.
Neliupšienė és una de les 89 persones de la Unió Europea contra les quals Rússia ha imposat sancions. El 2023 fou nomenada ambaixadora de la UE als Estats-Units.

## Referències

* ↑ «URM sekretore skiriama J.Neliupšienė». 15min.lt. [Consulta: 13 octubre 2021].
* 1 2 «Jovita Neliupšienė» (en anglès), 28-11-2023. [Consulta: 29 novembre 2023].
* ↑ Dėstytojai. JOVITA NELIUPŠIENĖ (TSPMI inf.)
* ↑ Šalies vadovė įteikė skiriamuosius raštus ambasadorei prie ES (president.lt inf.)
* ↑ Russisches Außenministerium. «Russische Visasperrliste» (PDF 23 KB). yle.fi, 27-05-2015. [Consulta: 5 juny 2015].
# Jovians i herculans

Els jovians (en llatí: ioviani) i herculans (en llatí: herculiani) van ser els palatins superiors, Guàrdia Imperial, unitats dels emperadors de finals de l'Imperi Romà dels anys 290 fins al segle setè. El nom prové de l'equació dels dos coemperadors Dioclecià i Maximià amb els déus romans Júpiter i Hèrcules. L'antiga Guàrdia Pretoriana es va basar en el Castra Praetoria a Roma, i van demostrar sovint deslleialtat a la Corona, fent i deposant emperadors i fins i tot en una ocasió el 193 posant l'Imperial tron a subhasta al millor postor (cf.: Didi Julià). Així, Dioclecià, que va governar des de Nicomèdia, promogué dues legions fidels de la Il·líria (Legió V Iovia i VI Herculana), l'àrea d'on ell també descendia, per ser els protectors personals dels emperadors romans. La guàrdia pretoriana va seguir existint fins a la seva abolició per Constantí I el Gran a prop del 312, i se substitueix per la guàrdia imperial, Scholae Palatinae. Les dues legions però segueixen sent comptades entre les unitats superiors de l'exèrcit, i després de la seva divisió entre els imperis romans d'Orient i d'Occident, també van quedar dividides.
Les dues legions però segueix sent comptats entre les unitats superiors de l'exèrcit, i després de la seva divisió entre l'Orient i Occident, ells també estaven dividits.
Al document de finals del segle quart Notitia Dignitatum, s'anomenen, per l'oest (amb el títol seniores), directament sota el comandament de la peditum magister, i per l'Orient (iuniores), sota el comandament del magister militum praesentalis. El 398, els Jovians i Herculans d'Occident van ser part de la petita unitat que va envair província d'Àfrica i va suprimir la revolta Gildònica.

## Referències

* ↑ Gibbon, Edward. The Decline And Fall Of The Roman Empire Vol 1 Chapter XIII New Bodies of Guards, Jovians and Herculians
* ↑ Notitia Dignitatum, Pars Occidentalis, V
* ↑ Notitia Dignitatum, Pars Orientalis, V
# Jovibarba

Jovibarba és un petit gènere de plantes de flors que pertany a la família de les Crassulaceae. El nom del gènere vol dir "barba de Júpiter". Actualment The Plant List només llista una espècie acceptada, J. preissiana.

## Taxonomia

El gènere fou descrit por (DC.) Opiz i publicat a Seznam Rostlin Kvĕteny České 54. 1852.

### Espècies seleccionades

* Jovibarba allionii és un sinònim de Sempervivum globiferum subsp. allionii (Jord. i Fourr.) 't Hart i Bleij.
* Jovibarba arenaria és un sinònim de Sempervivum globiferum subsp. arenarium (W.D.J.Koch) 't Hart i Bleij.
* Jovibarba globifera i J. globiferum són sinònims de Sempervivum globiferum L.
* Jovibarba heuffelii és un sinònim de Sempervivum heuffelii Schott.
* Jovibarba hirta és un sinònim de Sempervivum globiferum subsp. hirtum (L.) 't Hart i Bleij.
* Jovibarba preissiana Omelczuk i Chopik és l'única espècie acceptada actualment al gènere (sinònim: Jovibarba hirta subsp. glabrescens). Hàbitat: Muntanyes Tatras a Polònia i Eslovàquia.

## Referències

* ↑ «Jovibarba — World Flora Online». [Consulta: 19 agost 2020].
* ↑ Jovibarba a PlantList
* ↑ «Jovibarba». Tropicos.org. Missouri Botanical Garden. [Consulta: 13 gener 2014].
# Kenny (cràter)

Kenny és un cràter d'impacte en el planeta Venus de 52,7 km de diàmetre. Porta el nom d'Elizabeth Kenny (1886-1952), infermera i terapeuta australiana, i el seu nom va ser aprovat per la Unió Astronòmica Internacional el 1994.

## Referències

* ↑ «Kenny». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Kelso (Missouri)

Kelso és una població dels Estats Units a l'estat de Missouri. Segons el cens del 2000 tenia 527 habitants.

## Demografia

Segons el cens del 2000, Kelso tenia 527 habitants, 216 habitatges, i 147 famílies. La densitat de població era de 635,9 habitants per km².
Dels 216 habitatges en un 29,6% hi vivien nens de menys de 18 anys, en un 60,2% hi vivien parelles casades, en un 5,6% dones solteres, i en un 31,5% no eren unitats familiars. En el 28,2% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,4% tenia menys de 18 anys, un 6,6% entre 18 i 24, un 30% entre 25 i 44, un 19,4% de 45 a 60 i un 18,6% 65 anys o més.
L'edat mediana era de 38 anys. Per cada 100 dones de 18 o més anys hi havia 90,8 homes.
La renda mediana per habitatge era de 45.294 $ i la renda mediana per família de 51.719 $. Els homes tenien una renda mediana de 37.500 $ mentre que les dones 21.518 $. La renda per capita de la població era de 19.099 $. Cap de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kelso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Kelso». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Kanat

* Per a altres significats, vegeu «Mina d'aigua».
Un kanat és una entitat política governada per un kan. Es tracta d'una paraula d'origen turc. En turc modern la paraula utilitzada és hanlik i en azerí, xanat. Aquesta entitat política, especialment utilitzada a l'estepa eurasiàtica, pot significar l'equivalent de 'capitost', 'principat', 'regne' i fins i tot 'imperi'.
El territori governat per un kagan és un kaganat.
Viccionari
# Kanami Nakamaki

Kanami Nakamaki (japonès: 中牧佳南) (prefectura d'Ōsaka, 5 de juny de 1992) és una nedadora japonesa de natació sincronitzada medallera de bronze olímpica el 2016 en el concurs per equips.

## Carrera esportiva

Als Jocs Olímpics de Rio de Janeiro 2016 va guanyar la medalla de bronze en el concurs per equips, amb una puntuació de 189 punts, després de les russes (or amb 196 punts) i les xineses (plata amb 192 punts), sent les seves companyes d'equip: Aika Hakoyama, Kei Marumo, Risako Mitsui, Mai Nakamura, Kano Omata, Kurumi Yoshida i Aiko Hayashi.

## Referències

* ↑ Fitxa. Arxivat 2018-01-11 a Wayback Machine. Sports Reference. Consultat el 14 de març de 2018.
* ↑ Fitxa Arxivat 2017-08-22 a Wayback Machine. FINA Consultat el 14 de març de 2018.

## Enllaços externs

* Universiade Profile